ครบรอบ 40 ปี มนุษย์คนแรกย่างเท้าลงบนดวงจันทร์
เมื่อ 40 ปีมาแล้ว ในวันที่ 20 กรกฎาคม พุทธศักราช 2512 มนุษย์คนแรกย่างเท้าลงบนดวงจันทร์ อันเป็นเหตุการณ์ตรึงใจคนนับพันล้านคน ที่ติดตามชม
นักบินอวกาศสหรัฐ Neil Armstrongในปฏิบัติการ Apollo 11 เปล่งวาจาเมื่อลงเหยียบพื้นผิวดวงจันทร์ว่า"ก้าวเล็กๆ ของคนๆ หนึ่ง เป็นก้าวกระโดดอันยิ่งใหญ่ของมวลมนุษยชาติ" การที่มีคนเดินทางไปถึงดวงจันทร์เป็นครั้งแรกนั้นถือกันว่าเป็นจุดสูงสุดของโครงการอวกาศของสหรัฐโครงการหนึ่ง ที่ได้รับแรงกระตุ้นจากการแข่งขันกับอดีตสหภาพโซเวียตมานานนับ 10 ปี ซึ่งในเวลา 12 ปีก่อนปฏิบัติการ Apollo 11 ครั้งประวัติศาสตร์นั้น อดีตสหภาพโซเวียตประสพความสำเร็จในการส่งดาวเทียมดวงแรกของโลกคือSputnik เข้าสู่วงโคจรรอบโลก ตามด้วยการส่งมนุษย์อวกาศคนแรกยูริ กาการิน ขึ้นไปโคจรรอบโลกในปี 2504 ในปีเดียวกันนั้นเองประธานาธิบดีสหรัฐตอนนั้น John F. Kennedy ประกาศในการปราศรัยต่อรัฐสภาสหรัฐว่าจะส่งคนไปลงบนดวงจันทร์และกลับมายังโลกโดยปลอดภัย ให้ได้ในเวลา 10 ปี ปฏิบัติการนำคนไปลงบนดวงจันทร์ของสหรัฐมีขึ้นในวันที่ 16 กรกฏาคม 2512 เมื่อนักบินอวกาศ Niel Armstrong พร้อมด้วยEdwin 'Buzz' Aldrin และ Michael Collins ก้าวเข้าไปอยู่ในยานบังคับการ "Columbia" ของยานปฏิบัติการ Apollo11 บนยอดจรวดขนาดยักษ์ Saturn Vและทะยานขึ้นจากพื้นโลก การเดินทางไปถึงและเข้าวงโคจรของดวงจันทร์นั้นใช้เวลา4 วัน จากนั้นยานลงบนดวงจันทร์ Eagle ซึ่งมีนักบินอวกาศ Niel Armstrong และ BuzzAldrin แยกตัวออกจากยานบังคับการ ซึ่ง Michael Collins ควบคุมรออยู่ในวงโคจรรอบดวงจันทร์ และยาน Eagle ไปลงในบริเวณที่เรียกว่า"Sea of Tranquility" หรือ "ทะเลแห่งความสงบ" และส่งสัญญาณวิทยุรายงานกลับยังโลกที่ศูนย์ควบคุมการปฏิบัติงานที่นครHouston ในวันที่ 20 กรกฏาคม 2512 หกชั่วโมงครึ่งหลังจากยาน Eagle ลงจอดบนพื้นผิวดวงจันทร์ นักบินอวกาศ Neil Armstrong ค่อยๆ ออกจากยานไต่บันไดที่ทอดลงไปบนพื้นผิวของดวงจันทร์และย่างก้าวออกไปช้าๆ เนิบนาบตามสภาพแรงน้มถ่วง น้อยกว่าบนโลกด้วยความระมัดระวัง ประธานาธิบดีสหรัฐตอนนั้น Richard Nixon เฝ้าชมการถ่ายทอดทางโทรทัศน์อย่างใจจดใจจ่อ และตื่นเต้นเช่นเดียวกับคนทั่วโลกและได้พูดติดต่อแสดงความยินดี กับนักบินอวกาศ Apollo 11 ทั้งสามและยกย่องว่า เป็นความสำเร็จอันเป็นประวัติศาสตร์ของมวลมนุษย์ ที่คนทั้งโลกภาคภูมิใจอย่างเป็นอันหนึ่งอันเดียวกัน ระหว่างที่เดินอยู่ราว 2ชั่วโมงครึ่งบนดวงจันทร์ Niel Armstrong และ Buzz Aldrin ช่วยกันทำการทดลองหลายอย่าง และเก็บตัวอย่างดิน และหินดวงจันทร์เพื่อนำกลับมายังโลกและหลังจากปฏิบัติงาน และพักผ่อนอยู่บนดวงจันทร์นานกว่า 21 ชั่วโมง NielArmstrong และ Buzz Aldrinก็ติดเครื่องและนำยาน Eagle กลับไปสมทบกับยานบังคับการที่ MichaelCollins ควบคุมรออยู่ในวงโคจรรอบดวงจันทร์ และเดินทางกลับโลก Neil Armstrong กล่าวว่าความสำเร็จของปฏิบัติการ Apollo 11เป็นมรดกตกทอดที่สำคัญอันถาวรของการเดินทางในอวกาศ ที่แสดงให้เห็นว่ามวลมนุษย์ไม่ได้ถูกล่ามติดอยู่กับโลกตลอดไปและว่าวิสัยทัศน์ของตนเราไปไกลยิ่งกว่านั้น และโอกาสของคนเรามีอยู่อย่างไม่จำกัด ปฏิบัติการนั้นเป็นการเริ่มต้นของยุคอวกาศสมัยใหม่ที่เป็นความหวังของการสำรวจอวกาศในอนาคต